Държавен вестник, бр. 36, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  36
2. при установени от страна на национални 
или европейски контролни органи нарушения 
на приложимото законодателство, свързани с 
осъществяването на дейности по предоставяне, 
изработване и ремонт на помощни средства, 
приспособления, съоръжения и медицински 
изделия за хората с увреждания, с влязъл в 
сила акт на компетентен орган;
3. при неизпълнение на някое от задълже­
нията, включени в тристранното споразумение 
по чл. 7, ал. 2, т. 3;
4. когато се установи наличие на обстоятелс­
твата по чл. 5к от Регламент (EС) № 2022/576;
5. при настъпване на пълна обективна 
невъзможност за изпълнение, за което обстоя­
телство засегнатата страна е длъжна да уве­
доми другите две страни в срок до 5 дни от 
настъпване на невъзможността и да представи 
доказателства. 
(2) При възникване на обстоятелство по 
ал. 1 министърът на труда и социалната поли­
тика или упълномощено от него длъжностно 
лице прекратява сключеното споразумение, за 
което уведомява останалите две страни – дос­
тавчика и кандидат-ползвателя.
Раздел VI
Ред за осъществяване на контрол над 
реализираните дейности по предоставяне на 
високотехнологични помощни средства
Чл. 25. (1) Министерството на труда и со­
циалната политика като администрация, която 
подпомага министъра на труда и социалната 
политика при извършване на дейности по 
административно обслужване на граждани 
и юридически лица, осигурява технически 
дейностите по упражняване на контрол относ­
но дейностите по предоставяне/изработване 
и ремонт на високотехнологични помощни 
средства.
(2) Агенцията за социално подпомагане 
чрез своите териториални поделения участва 
в осъществяването на контрол на дейностите 
по предоставяне/изработване и ремонт на 
високотехнологични помощни средства.
(3) Администрирането на всички дейнос­
ти, свързани с осъществяване на контрол на 
дейности по предоставяне на високотехно­
логични помощни средства, се осъществява 
от Министерството на труда и социалната 
политика в съответствие с утвърждавани от 
министъра на труда и социалната политика 
или упълномощено от него длъжностно лице 
указания по неуредени въпроси, свързани с 
прилагането на постановлението.
Чл. 26. (1) Всеки доставчик със сключено 
тристранно споразумение по чл. 7, ал. 2, т. 3 
е длъжен да допуска представители на Ми­
нистерството на труда и социалната полити­
ка, Министерството на финансите и техните 
структури, националните одитиращи органи, 
Европейската комисия, Европейската служба 
за борба с измамите, Европейската сметна 
палата и външни одитори да проверяват пос­
редством проучване на документацията му 
или проверки на място за изпълнението на 
дейностите и при необходимост да проведат 
пълен одит въз основа на разходооправдател­
ните документи, приложени към счетоводните 
отчети, счетоводната документация и други 
документи, свързани с финансиране на дей­
ностите по Инвестицията.
(2) Доставчикът е длъжен да води ре­
довна документация и счетоводни отчети, 
използвайки подходяща електронна система 
за документация и двустранно счетоводство, 
така че да бъде осигурена отделна счетоводна 
аналитичност само за дейностите по пре­
доставяне на високотехнологични помощни 
средства по Инвестицията.
Чл. 27. (1) Всяка злоупотреба, която може 
да се квалифицира като престъпление, се тре­
тира по реда на българското законодателство.
(2) Ползватели или представители на 
лицата, предоставящи високотехнологични 
помощни средства – доставчици, извършили 
престъпление, нямат право да получат услуги 
или средства по реда на постановлението за 
периода на допустимост на разходите.
Чл. 28. При изпълнение на процеса по 
предоставяне на високотехнологични помощ­
ни средства всички лица следва да спазват 
принципа за „ненанасяне на значителни 
вреди“ по смисъла на член 17 от Регламент 
(ЕС) 2020/852 на Европейския парламент 
и на Съвета от 18 юни 2020 г. за създаване 
на рамка за улесняване на устойчивите ин­
вестиции и за изменение на Регламент (ЕС) 
2019/2088 (OB, L 198/13 от 22.06.2020 г.), 
като доставчиците поемат ангажимент за 
спазването и осигуряването му. Дейностите, 
свързани с протезирането, следва да оказват 
незначително предвидимо въздействие върху 
околната среда.
Допълнителна разпоредба
§ 1. По смисъла на постановлението:
1. „Хора с трайни увреждания“ са хора с 
трайни увреждания съгласно определението 
в § 1, т. 2 от допълнителната разпоредба на 
Закона за хората с увреждания. 
2. „Високотехнологични помощни сред­
ства“ са всички устройства, приспособления, 
изделия и софтуер, произведени посредством 
високи технологии и стандарти за качество, 
предназначени да повишат загубена или ув­
редена функция/ограничена функционалност 
на човека и да създават повече възможности 
за самообслужване, извършване на трудова, 
обучителна/образователна и друга дейност.
3. „Трудоспособна възраст“ е времето от 
16-годишна възраст до навършване на възраст­
та по чл. 68, ал. 1 от Кодекса за социално 
осигуряване.